Kaapstad. – Die nuusredakteur en ’n joernalis van e.tv is gedagvaar om op 25 Januarie in die die Johannesburgse landdroshof te verskyn in verband met ’n onderhoud wat met twee selferkende misdadigers gevoer is.
Een van die misdadigers het in die onderhoud gesê hy gaan toeriste tydens die Wêreldbeker-sokkertoernooi beroof, terwyl die ander gesê het hy is bereid om los te brand op die polisie indien hy enigsins sou voel dat sy lewe in gevaar is.